Komission asetus (EY) N:o 1779/97, annettu 15 päivänä syyskuuta 1997, tietyistä edellytyksistä tiettyjen peltokasvien tuottajien tukijärjestelmän mukaisten korvausten myöntämiseksi annetun asetuksen (EY) N:o 658/96 muuttamisesta



Virallinen lehti nro L 252 , 16/09/1997 s. 0018 - 0019



KOMISSION ASETUS (EY) N:o 1779/97, annettu 15 päivänä syyskuuta 1997, tietyistä edellytyksistä tiettyjen peltokasvien tuottajien tukijärjestelmän mukaisten korvausten myöntämiseksi annetun asetuksen (EY) N:o 658/96 muuttamisesta EUROOPAN YHTEISÖN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1422/97 (2), ja erityisesti sen 12 artiklan, sekä katsoo, että komission asetuksessa (EY) N:o 658/96 (3), sellaisena kuin se on viimeksi muutettuna asetuksella (EY) N:o 1718/97 (4), vahvistetaan 4 artiklan 3 kohdan soveltamiseksi tietyt durumvehnän lisäkorvauksen saantia koskevat edellytykset, asetuksessa (ETY) N:o 1765/92 säädetään, että durumvehnää viljellään Pannoniassa olosuhteissa, joiden perusteella tätä aluetta on pidettävä perinteisenä tuotantoalueena; sen johdosta tämän alueen durumvehnän tuotanto, jolle on jo maksettu alennettua tukea, on markkinointivuodesta 1998/1999 lähtien oikeutettu durumvehnän lisäkorvaukseen, jota maksetaan perinteisillä tuotantoalueilla 5 000 hehtaarin enimmäismäärään asti; tämän vuoksi olisi vahvistettava kyseisen enimmäismäärän hallinnointia koskevat yksityiskohtaiset säännöt ja täsmennettävä lisätukea saavat Pannonian alueet, tämän vuoksi asetus (EY) N:o 658/96 on muutettava, ja tässä asetuksessa säädetyt toimenpiteet ovat viljan, rasvojen ja kuivarehujen hallinnollisen sekakomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 658/96 seuraavasti: 1. Lisätään 6 artiklaan 1 a kohta seuraavasti: "1 a. Markkinointivuodesta 1998/1999 asetuksen (ETY) N:o 1765/92 4 artiklan 3 kohdassa tarkoitettua lisäkorvausta myönnetään Itävallassa 5 000 hehtaariin asti liitteessä V a luetelluille alueille Pannoniassa." 2. Korvataan 6 artiklan 2 kohdassa ilmaisu "ja Itävallassa" ilmaisulla "ja markkinointivuoteen 1997/1998 Itävallassa". 3. Lisätään liite V a seuraavasti: "LIITE V a Asetuksen 6 artiklan 1 a kohdassa tarkoitetut alueet ITÄVALTA 1. Gebiete der Bezirksbauernkammern 2046 Atzenbrugg 2054 Baden 2062 Bruck/Leitha 2089 Ebreichsdorf 2101 Gänserndorf 2160 Groß-Enzersdorf 2208 Hainburg 2241 Hollabrunn 2275 Kirchberg/Wagram 2305 Korneuburg 2321 Laa/Thaya 2330 Langenlois 2364 Marchegg 2399 Mistelbach 2402 Mödling 2470 Poysdorf 2500 Ravelsbach 2518 Retz 2551 Schwechat 2577 Stockerau 2585 Tulln 2623 Wr. Neustadt 2631 Wolkersdorf 2658 Zistersdorf 2. Gebiete der Bezirksreferate 3018 Neusiedl/See 3026 Eisenstadt 3034 Mattersburg 3042 Oberpullendorf 3. Gebiete der Landwirtschaftskammer 1007 Wien" 4. Poistetaan liitteestä VI kohta ITÄVALTA markkinointivuodesta 1998/1999. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä syyskuuta 1997. Komission puolesta Franz FISCHLER Komission jäsen (1) EYVL L 181, 1.7.1992, s. 12 (2) EYVL L 196, 24.7.1997, s. 18 (3) EYVL L 91, 9.4.1996, s. 46 (4) EYVL L 242, 4.9.1997, s. 31